הנדון: חוות דעת מקצועית במסגרת כוונה להתקשר עם ספק במסגרת מיזם משותף

הבקשה מסתמכת על תקנה   3(30) לתקנות חובת המכרזים, תשנ''ג-1993 ועל הוראות תכ"ם, ''פטור מחובת המכרז'', מס' 7.6.1.

	תיאור מהות ההתקשרות 

	שם המשרד:
הנגב, הגליל והחוסן הלאומי
	שם היחידה: 
אגף בכיר נגב

	רקע ותיאור המיזם:
במסגרת החלטת ממשלה 1279 מיום 14.03.2022, פועל המשרד לפיתוח מענים לצרכי החברה הבדואית בתחום חברה וקהילה בהיבטים של חינוך בלתי פורמלי, ספורט, תרבות ופנאי. החינוך הבלתי פורמלי מאפשר לבני נוער לרכוש כלים ומיומנויות אשר נחוצים בהתמודדות עם אתגרי החיים בהווה ובעתיד, ביניהם התפתחות חברתית, מעורבות קהילתית, העשרה חינוכית וכללית, התנסויות מגוונות וחשיבה ביקורתית. בתחום זה מזהה המשרד צורך בקבוצות נוער לפיתוח מנהיגות דור העתיד בחברה הבדואית בנגב, וכן לפעול להגברת שילובה של החברה הבדואית בחברה הישראלית.




	שם הספק הראשי (השותף במיזם):
	כוכבי המדבר (ע"ר)

	מספר ספק:
(ח.פ/ח.צ/ע.מ/מספר עמותה) 
	580569275

	שם הספק המשני: 
	אור ירוק 

	מספר ספק:
(ח.פ/ח. צ/ע, מ/מספר עמותה)
	 580333524

	שיווי ההתקשרות עם הספק הראשי והספק המשני בגין המיזם המשותף:
	1,550,000 ₪ 

	שווי עלות כל המיזם:  
	3,050,000 ₪ 

	תקופת ההתקשרות:
	12 חודשים מיום החתימה על החוזה עם הספקים הכשירים



נימוקים לגבי אישור ההתקשרות עם הגוף במסגרת מיזם משותף
נא להתייחס לסעיפים הבאים: 
1. ייחודיות השותף במיזם:
1.1. הערך המוסף המקצועי עבור המשרד בביצוע המיזם.
1.1.1 המשרד פרסם פנייה לאיתור גופים (RFI) בעלי ידע וניסיון לצורך התקשרות לרכישת שירותים במסגרת מיזם משותף, ללא כוונת רווח, להפעלת קבוצות מנהיגות צעירה בגילי 18-15 (כתות ט'-י"ב) ברשויות המקומיות במגזר הבדואי בנגב. הפנייה פורסמה במטרה לקבל תוכניות אפשריות לביצוע ולבחור מביניהן את זו העונה על המטרות והמתאימה ביותר.
1.1.2 מתוך כל ההצעות שהוגשו, עמדו שתי עמותות בכל תנאי הסף שהוגדרו בפניית המשרד.
1.1.3 בנוסף לעמידת הספק בתנאי הסף, הציג השותף התאמה לדרישות המיזם, הן מבחינת היקף הניסיון הרלוונטי והן מבחינת ההתמקדות המובנית של פעילותו בקידום מנהיגות צעירה בקרב החברה הבדואית בנגב.

1.2. המומחיות הייחודית של הספק בתחום.
1 
1.2.1 פעילות הספק מתמקדת זה למעלה מעשור בזיהוי, הכשרה וליווי של בני ובנות נוער בדואים מצטיינים מהנגב במטרה לפתח מנהיגות מקומית.
1.2.2 לספק תשתית ארגונית מוכחת להפעלת תכניות שטח ארוכות טווח, כולל מיזמים המשולבים בתיכונים, תכניות חונכות, סמינרים, פעילות קהילתית-חינוכית והכשרות המשך לבוגרים.
1.2.3 במסגרת הצעתו, הציג הספק פעילות בפריסה רחבה של יישובים בדואיים, עם דגש על שותפות עם ראשי רשויות מקומיות, בתי ספר ומוסדות חינוך בלתי פורמליים, נתון המצביע על יכולת מימוש גבוהה של הפרויקט בכל רשות שתיבחר.
1.2.4 הצוות הניהולי של העמותה, לרבות מנהל הפרויקט המוצע, עומד בכל תנאי הסף ואף מעבר לכך, עם ניסיון עשיר בהובלת תכניות חינוכיות והדרכתיות בשטח.

1.1 
2. מעורבות המשרד במיזם (יש להסביר כיצד המשרד הוא שותף פעיל במיזם ואינו רק הגוף שממן את המיזם).
המשרד הציג את הקווים המנחים ב-RFI שפורסם השירותים שנבחנו הינם כפי שפורטו במסגרת הבקשה לקבלת מידע (מצ"ב)  
המשרד יוביל את התוכנית באמצעות הספק שנבחר: לאחר אישור המיזם, הספק יציג למשרד תוכנית עבודה שנתית, והיא תאושר ע"י המשרד; חלוקת קבוצות המנהיגות תיעשה בהנחיית המשרד; התמיכה ברשויות המקומיות תיעשה באמצעות המשרד; המשרד יהיה מעורב בשוטף בתוכנית וייתן מענה לאתגרים העולים מהשטח. המשרד יפקח על התקדמות הפרויקט, כמו כן, לצורך ביצוע המיזם וניהולו השוטף, יקיימו המזמין והספק ועדה משותפת בה יתקבלו החלטות במסגרת המיזם. 

3. [bookmark: _Hlk216089491]הערך המוסף בעריכת המיזם ללא כוונת רווח על פני התקשרות במכרז, לרבות היתרון הכלכלי בעריכת ההתקשרות כמיזם משותף, וזאת בשים לב להשתתפות של הספק במיזם, וכן במומחיות של הספק.
פניית המשרד לאיתור גופים פורסמה במטרה להכיר את השטח, ולבחור מבין ההצעות את זו העונה על המטרות המתאימות ביותר. התשתית של הספק הנבחר, היכרותו עם השטח, התכנים שהוא מספק כיום והיכולת שלו להפעיל את התוכנית, מאפשרת למשרד לנהל ולהכווין תוכנית מקצועית של ספק המנוסה בתחום. ההחלטה לממש את המיזם המשותף נעשתה לאחר עבודת מטה רבה בחודשים האחרונים ולאחר שהמשרד סבור כי ביכולתו של הספק שנבחר לממש את מטרות המיזם על הצד הטוב ביותר.

4. נימוקי החלטת ועדת המכרזים כי מדובר בהתקשרות לביצוע עסקה ולא בתמיכה.
1. ועדת המכרזים בחנה את סיווג ההתקשרות לרבות בהתאם למאפיינים כפי שצוינו בהנחיות היועץ המשפטי לממשלה 1.2005, "תמיכות המדינה במוסדות ציבור" ומצאה כי מדובר ברכש ולא בתמיכה.
2. קיימים תוצרים ברורים אותם המשרד מעוניין לרכוש מהספק – הפעלת 20 קבוצות מנהיגות ברשויות הבדואיות בנגב.
3. מידת מעורבות של המשרד בביצוע המיזם הינה גבוהה ובאה לידי ביטוי בקבלת החלטות פעילות בדבר התכנית, קביעת תכנית העבודה, אופן ביצוע הפעילות וחלוקת הקבוצות בין הרשויות, בקרה ופיקוח על הפעילות. 
4. היוזמה לקיומה של הפעילות הינה של המשרד מצרכים שעלו מהשטח. כל אלו מצביעים על כך שמדובר ברכש ולא בתמיכה. 
